BIZ เซ็นสัญญาซื้อขายเครื่องเร่งอนุภาคผลิตโฟตอนกับรพ.มะเร็งชลบุรี มูลค่า 98.60 ลบ.
BIZ ลงนามสัญญาซื้อขายเครื่องเร่งอนุภาคที่ผลิตเฉพาะโฟตอนพลังงานมากกว่า 6 MV กับรพ.มะเร็งชลบุรี มูลค่า 98.60 ลบ.
15 ม.ค. 2561

บริษัท บิสซิเนสอะไลเม้นท์ จำกัด (มหาชน) หรือ BIZ ระบุว่า เมื่อวันที่ 27 ธ.ค.60 บริษัทได้ลงนามในสัญญาซื้อขายเครื่องเร่งอนุภาคที่ผลิตเฉพาะโฟตอนพลังงานมากกว่า 6 MV หรือผลิตลำรังสีอิเลคตรอน ร่วมด้วยพร้อมชุดอุปกรณ์ฉายรังสีแบบแปรความเข้มลำรังสี กับโรงพยาบาลมะเร็งชลบุรี จ.ชลบุรี มูลค่าสัญญา 98.60 ล้านบาท ซึ่งรวมภาษีมูลค่าเพิ่มและภาษีอากรอื่นแล้ว โดยมีระยะเวลาของสัญญา 300 วัน
ทั้งนี้ คู่สัญญาทั้งสองฝ่ายได้ลงนามในสัญญา พร้อมส่งกลับคู่ฉบับสัญญาดังกล่าวมายังบริษัทเป็นที่เรียบร้อยแล้ว จึงได้แจ้งรายละเอียดให้ตลาดหลักทรัพย์ฯและนักลงทุนให้ทราบต่อไป